ΚΑΝΟΝΙΣΜΟΣ (ΕΟΚ) αριθ. 3414/90 ΤΟΥ ΣΥΜΒΟΥΛΙΟΥ της 20ής Νοεμβρίου 1990 για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα προϊόντα καταγωγής Καναρίων Νήσων (1991)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας, και ιδίως τα άρθρα 2 και 4 του προσαρτημένου σ' αυτήν πρωτοκόλλου αριθ. 2,

τον κανονισμό (ΕΟΚ) αριθ. 1391/87 του Συμβουλίου της 18ης Μαΐου 1987 σχετικά με ορισμένες προσαρμογές του καθεστώτος που εφαρμόζεται στις Καναρίους Νήσους (1), και ιδίως τα άρθρα 2, 5 και 10,

την πρόταση της Επιτροπής,

Εκτιμώντας:

ότι, βάσει των άρθρων 2 και 4 του πρωτοκόλλου αριθ. 2 που προσαρτάται στην πράξη προσχώρησης και των άρθρων 2 και 5 του κανονισμού (ΕΟΚ) αριθ. 1391/87, ορισμένα προϊόντα που υπάγονται στα κεφάλαια 6, 7, 8 και 24 της συνδυασμένης ονοματολογίας, καταγωγής Καναρίων Νήσων, εισάγονται στο τελωνειακό έδαφος της Κοινότητας με μειωμένους δασμούς, στο όριο ετήσιων κοινοτικών δασμολογικών ποσοστώσεων 7 ότι, σε ότι αφορά τα βιομηχανοποιημένα καπνά, η δασμολογική αυτή προτίμηση (ατέλεια) εφαρμόζεται μόνο στα προϊόντα που αποτέλεσαν αντικείμενο εισαγωγών κατά τη διάρκεια των τελευταίων πέντε ετών και για ποσότητες που υπολογίζονται σύμφωνα με το άρθρο 2 του προαναφερόμενου πρωτοκόλλου 7 ότι τα ποσά των ποσοστώσεων ανέρχονται σε:

- 4 700 τόνους για τα προϊόντα ανθοκομίας που υπάγονται στο κεφάλαιο 6 της συνδυασμένης ονοματολογίας,

- 87 500 000 τεμάχια για τα τριαντάφυλλα, γαρίφαλα, ορχιδέες, γλαδιόλες και χρυσάνθεμα, νωπά, που υπάγονται στους κωδικούς ΣΟ 0603 10 11 μέχρι 0603 10 25 και 0603 10 51 μέχρι 0603 10 65,

- 597 τόνους για τα άλλα άνθη, νωπά, που υπάγονται στους κωδικούς ΣΟ 0603 10 29 και 0603 10 69,

- 6 642 τόνους για τις πρώιμες πατάτες που υπάγονται στους κωδικούς ΣΟ 0701 90 51 και 0701 90 59 (από 1ης Ιανουαρίου μέχρι 30 Ιουνίου),

- 173 000 τόνους για τις ντομάτες που υπάγονται στους κωδικούς ΣΟ 0702 00 10 και 0702 00 90,

- 8 000 τόνους για τα κρεμμύδια που υπάγονται στους κωδικούς ΣΟ 0703 10 11 και 0703 10 19,

- 28 663 τόνους για τα αγγούρια που υπάγονται στους κωδικούς ΣΟ 0707 00 11 και 0707 00 19,

- 1 300 τόνους για τα φασόλια που υπάγονται στους κωδικούς ΣΟ 0708 20 10 και 0708 20 90,

- 3 819 τόνους για τις μελιτζάνες που υπάγονται στον κωδικό ΣΟ 0709 30 00,

- 16 605 τόνους για τις γλυκοπιπεριές που υπάγονται στον κωδικό ΣΟ 0709 60 10,

- 100 τόνους για τα νωπά επιτραπέζια σταφύλια που υπάγονται στον κωδικό ΣΟ ex 0806 10 15 (από 1ης Ιανουαρίου μέχρι 31 Μαρτίου),

- 317 673 χιλιάδες τεμάχια πούρα και πουράκια, βιομηχανοποιημένα στις Καναρίους Νήσους, που υπάγονται στον κωδικό ΣΟ 2402 10 00,

- 17 524 000 χιλιάδες τεμάχια τσιγάρα, βιομηχανοποιημένα στις Καναρίους Νήσους, που υπάγονται στον κωδικό ΣΟ 2402 20 00 7 ότι, για το έτος 1991, οι δασμοί που επιβάλλονται στα όρια αυτών των δασμολογικών ποσοστώσεων, με εξαίρεση εκείνων που προβλέπονται για τα βιομηχανοποιημένα καπνά, υπολογίζονται σύμφωνα με τις σχετικές διατάξεις του άρθρου 75 της πράξης προσχώρησης 7 ότι, εντούτοις, τα εν λόγω προϊόντα απολαύουν απαλλαγής δασμών κατά την εισαγωγή τους στο τμήμα της Ισπανίας που περιλαμβάνεται στο τελωνειακό έδαφος της Κοινότητας 7 ότι οι ποσοστωτικοί δασμοί που επιβάλλονται, όταν τα προϊόντα αυτά εισάγονται στην Πορτογαλία, πρέπει να υπολογίζονται με βάση τις σχετικές διατάξεις της πράξης προσχώρησης 7 ότι, όταν τα εν λόγω προϊόντα τίθενται σε ελεύθερη κυκλοφορία στο υπόλοιπο τελωνειακό έδαφος της Κοινότητας, τυγχάνουν προοδευτικής μείωσης των δασμών με τον ίδιο ρυθμό και με τις ίδιες προϋποθέσεις που προβλέπονται στο άρθρο 75 της πράξης προσχώρησης και, σε ό,τι αφορά τις ντομάτες, τα αγγούρια, τις μελιτζάνες και τα επιτραπέζια σταφύλια, υπό την επιφύλαξη της τήρησης του συστήματος των τιμών αναγωγής 7 ότι τα εν λόγω προϊόντα, για να υπαχθούν στις δασμολογικές ποσοστώσεις, πρέπει να ανταποκρίνονται σε ορισμένους όρους σήμανσης και επικόλλησης ετικέτας, που χρησιμεύουν ως απόδειξη της καταγωγής τους 7 ότι πρέπει, ιδίως, να εξασφαλισθεί η υπό ίσους όρους και συνεχής πρόσβαση όλων των εισαγωγέων της Κοινότητας στις εν λόγω ποσοστώσεις και η αδιάλειπτη εφαρμογή των δασμών που προβλέπονται για τις ποσοστώσεις αυτές, σε όλες τις εισαγωγές των εν λόγω προϊόντων, σε όλα τα κράτη μέλη, και μέχρι την εξάντληση των ποσοστώσεων 7 ότι πρέπει να ληφθούν τα αναγκαία μέτρα για να εξασφαλιστεί κοινοτική και αποτελεσματική διαχείριση αυτών των δασμολογικών ποσοστώσεων, προβλέποντας ότι τα κράτη μέλη έχουν τη δυνατότητα να αντλούν από τις ποσοστώσεις τις αναγκαίες ποσότητες, οι οποίες αντιστοιχούν στις διαπιστωμένες πραγματικές εισαγωγές 7 ότι αυτός ο τρόπος διαχείρισης απαιτεί στενή συνεργασία μεταξύ των κρατών μελών και της Επιτροπής 7 ότι, δεδομένου ότι το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και αντιπροσωπεύονται από την οικονομική ένωση Μπενελούξ, κάθε πράξη σχετική με τη διαχείριση των ποσοστώσεων μπορεί να γίνεται από ένα από τα κράτη μέλη της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. α) Οι δασμοί που επιβάλλονται κατά την εισαγωγή στην Κοινότητα, των προϊόντων που περιγράφονται κατωτέρω, καταγωγής Καναρίων Νήσων, αναστέλλονται στη διάρκεια των περιόδων, στο επίπεδο και στα όρια των κοινοτικών δασμολογικών ποσοστώσεων που αναφέρονται έναντι καθενός από αυτά: >ΘΕΣΗ ΠΗΝΑΚΑ>

(1) Κωδικοί Taric: 0806 10 15 * 40 0806 10 15 * 50.

(2) Αυτός ο ειδικός δασμός εισπράττεται μόνον όταν η αξία του υπερβαίνει το 2 % ad valorem.

β) μέσα στο όριο αυτών των δασμολογικών ποσοστώσεων, τα προϊόντα απαλλάσσονται των δασμών όταν εισάγονται στο τμήμα της Ισπανίας που περιλαμβάνεται στο τελωνειακό έδαφος της Κοινότητας και δεν υπόκεινται στην τήρηση της τιμής αναγωγής 7 γ) στο όριο αυτών των δασμολογικών ποσοστώσεων, η Πορτογαλική Δημοκρατία επιβάλλει δασμούς που υπολογίζονται σύμφωνα με τις οικείες διατάξεις της πράξης προσχώρησης και των σχετικών κανονισμών.

2. Κατά την εισαγωγή τους στην Κοινότητα, εξαιρουμένου του τμήματος εκείνου της Ισπανίας που περιλαμβάνεται στο τελωνειακό έδαφος της Κοινότητας, οι ντομάτες, νωπές ή διατηρημένες με απλή ψύξη, τα αγγούρια και οι μελιτζάνες, υπόκεινται στην τήρηση του συστήματος των τιμών αναγωγής. Για τα προϊόντα αυτά εφαρμόζεται το άρθρο 152 παράγραφος 2 στοιχεία γ) και δ) της πράξης προσχώρησης.

3. Τα προϊόντα που αναφέρονται στον παρόντα κανονισμό μπορούν να υπάγονται στις δασμολογικές ποσοστώσεις μόνον αν τη στιγμή της παρουσίασής τους στις αρχές που είναι επιφορτισμένες με τις διατυπώσεις αποδοχής για τη θέση σε ελεύθερη κυκλοφορία στο τελωνειακό έδαφος της Κοινότητας, με την επιφύλαξη των άλλων διατάξεων σε θέματα ποιοτικών προδιαγραφών, παρουσιάζονται σε συσκευασίες οι οποίες φέρουν επ' αυτών την ένδειξη «Κανάριοι Νήσοι», κατά τρόπο ευκρινή και ευανάγνωστο, ή τη μετάφρασή της σε άλλη επίσημη γλώσσα της Κοινότητας.

Πάντως, η αναγνώριση των ζωντανών φυτών και των προϊόντων ανθοκομίας, καταγωγής Καναρίων Νήσων, γίνεται με βάση τα έγγραφα που προσκομίζει ο εισαγωγέας στις προαναφερόμενες αρχές.

Άρθρο 2

Η Επιτροπή διαχειρίζεται τις δασμολογικές ποσοστώσεις που αναφέρονται στο άρθρο 1, και μπορεί να λαμβάνει κάθε χρήσιμο διοικητικό μέτρο προκειμένου να εξασφαλίσει αποτελεσματική διαχείριση.

Άρθρο 3

Εάν ένας εισαγωγέας προσκομίσει σε κράτος μέλος διασάφηση θέσης σε ελεύθερη κυκλοφορία στην οποία περιλαμβάνεται αίτημα χορήγησης του ευεργετήματος του προτιμησιακού καθεστώτος για ένα προϊόν που αναφέρεται στον παρόντα κανονισμό και εάν αυτό το αίτησα γίνει δεκτό από τις τελωνειακές αρχές, το συγκεκριμένο κράτος μέλος αντλεί από την ποσόστωση ποσότητα που αντιστοιχεί στις ανάγκες αυτές, μέσω κοινοποίησης προς την Επιτροπή.

Οι αιτήσεις για ανάληψη με την ένδειξη της ημερομηνίας αποδοχής των εν λόγω διασαφήσεων πρέπει να διαβιβάζονται, χωρίς καθυστέρηση, στην Επιτροπή.

Οι αναλήψεις χορηγούνται από την Επιτροπή σε συνάρτηση με την ημερομηνία αποδοχής των διασαφήσεων θέσης σε ελεύθερη κυκλοφορία από τις τελωνειακές αρχές του συγκεκριμένου κράτους μέλους στο μέτρο που το διαθέσιμο υπόλοιπο το επιτρέπει.

Εάν ένα κράτος μέλος δεν χρησιμοποιήσει τις αναληφθείσες ποσότητες, τις επιστρέφει, μόλις αυτό είναι δυνατόν, στο ποσό της ποσόστωσης.

Εάν οι αιτούμενες ποσότητες είναι μεγαλύτερες από το διαθέσιμο υπόλοιπο της ποσόστωσης, η χορήγηση γίνεται pro rata των αιτήσεων. Η Επιτροπή ενημερώνει τα κράτη μέλη για τις πραγματοποιούμενες αναλήψεις.

Άρθρο 4

Κάθε κράτος μέλος εξασφαλίζει στους εισαγωγείς των εν λόγω προϊόντων την υπό ίσους όρους και συνεχή πρόσβαση στις ποσοστώσεις, εφόσον το επιτρέπει το υπόλοιπο του ποσού της ποσόστωσης.

Άρθρο 5

Τα κράτη μέλη και η Επιτροπή συνεργάζονται στενά για να εξασφαλίσουν την τήρηση του παρόντος κανονισμού.

Άρθρο 6

Ο παρών κανονισμός αρχίζει να ισχύει την 1η Ιανουαρίου 1991.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Νοεμβρίου 1990. Για το Συμβούλιο Ο Πρόεδρος C. VIZZINI